Predlog SKLEP SVETA o stališču, ki ga je treba sprejeti v imenu Evropske unije na 93. zasedanju Odbora za pomorsko varnost Mednarodne pomorske organizacije v zvezi s sprejetjem sprememb pravil II-2/1, 2/3, 2/9.7, 2/13.4, 2/18, 2/20-1, 2/29 poglavja III Konvencije SOLAS, Kodeksa o reševalni opremi in Kodeksa o okrepljenem programu inšpekcij iz leta 2011 /* COM/2014/0208 final - 2014/0119 (NLE) */





OBRAZLOŽITVENI MEMORANDUM 1. UVOD Ta predlog Komisije se nanaša na oblikovanje stališča Unije na 93. zasedanju Odbora za pomorsko varnost (MSC) Mednarodne pomorske organizacije (IMO) v zvezi s sedmimi spremembami, ki so posamezno navedene v naslednjih podnaslovih: 1.1. Spremembe pravil II-2/3 in II-2/9.7 Konvencije SOLAS v zvezi s požarno odpornostjo prezračevalnih vodov za nove ladje Te spremembe poglavja II-2 Konvencije SOLAS uvajajo nove zahteve glede sistemov prezračevanja na ladjah. Njihov namen je tudi pojasniti zahteve glede namestitve dušilcev ognja in protidimnih zapiral ter daljinsko krmiljenih dušilcev ognja. Poleg tega sta bili dodani novi opredelitvi pojmov „dušilec ognja“ in „protidimno zapiralo“. Te spremembe so navedene v Prilogi 13 k poročilu MSC 92/26/Dod.1. V odstavku 8.6 poročila MSC 92 (MSC 92/26) je navedeno, da bodo te spremembe sprejete na 93. zasedanju Odbora za pomorsko varnost (MSC 93). 1.2. Spremembe pravila II-2/13.4 Konvencije SOLAS v zvezi z dodatnimi potmi in izhodi v sili iz strojnic za nove potniške ladje in tovorne ladje Poglavje II-2 Konvencije SOLAS vsebuje zahteve glede poti in izhodov v sili v primeru požara. Namen teh sprememb zahtev Konvencije SOLAS je zagotoviti, da so lestve in odprta stopnišča v strojnici, ki so del zasilnega izhoda in se ne nahajajo v zavarovanem rovu, jeklena. Nadalje so uvedene zahteve glede zasilnih izhodov iz strojnic. Te spremembe so določene v Prilogi 13 k poročilu MSC 92/26/Dod.1. V odstavku 8.17 poročila MSC 92 (MSC 92/26) je navedeno, da bodo te spremembe sprejete na MSC 93. 1.3. Spremembe pravila II-2/18 Konvencije SOLAS v zvezi s ploščadjo za pristajanje helikopterjev na RO-RO potniških ladjah, in sicer za nove ladje Poglavje II-2 Konvencije SOLAS vsebuje zahteve glede helikopterske opreme. Namen teh sprememb Konvencije SOLAS je uvedba okrožnice IMO MSC.1/Okr.1431 z dne 22. junija 2012 – Smernice za odobritev naprav za gašenje požara s peno za helikopterje. Zato mora biti gasilni sistem za gašenje s peno v skladu s temi smernicami. Te spremembe so določene v Prilogi 13 k poročilu MSC 92/26/Dod.1. V odstavku 8.30 poročila MSC 92 (MSC 92/26) je navedeno, da bodo te spremembe sprejete na MSC 93. 1.4. Spremembe poglavja III Konvencije SOLAS in povezanih zahtev v zvezi z rednim servisiranjem in vzdrževanjem rešilnih in reševalnih čolnov za vse ladje Poglavje III Konvencije SOLAS vsebuje zahteve glede reševalne opreme. Namen teh sprememb Konvencije SOLAS je, da postanejo zahteve glede rednega servisiranja in vzdrževanja rešilnih in reševalnih čolnov obvezne. Te spremembe so določene v Prilogi 31 k poročilu MSC 92/26/Dod.2. V odstavku 13.16 poročila MSC 92 (MSC 92/26) je navedeno, da bodo te spremembe sprejete na MSC 93. 1.5. Spremembe Kodeksa o reševalni opremi (LSA) v zvezi z referenčnimi napravami za preskušanje (RTD), in sicer v zvezi z rešilnimi jopiči, skupaj s povezanimi spremenjenimi priporočili o preskušanju reševalne opreme in smernicami za oceno izdelave dokončane referenčne naprave za preskušanje, in sicer v zvezi z napravo za odrasle IMO Kodeks o reševalni opremi (LSA) vsebuje zahteve glede reševalne opreme. Te spremembe Kodeksa LSA uvajajo nove zahteve glede referenčnih naprav za preskušanje, in sicer v zvezi z rešilnimi jopiči. Te spremembe so določene v Prilogi 34 k poročilu MSC 92/26/Dod.2. V odstavku 13.27.1 poročila MSC 92 (MSC 92/26) je navedeno, da bodo te spremembe sprejete na MSC 93. 1.6. Spremembe pravila II-1/29 Konvencije SOLAS v zvezi preskusom krmilne naprave Poglavje II-1 Konvencije SOLAS vsebuje zahteve glede krmilne naprave in določa načine, na katere se lahko dokaže skladnost. Te spremembe Konvencije SOLAS omogočajo alternativne načine dokazovanja skladnosti, kadar skladnosti ni mogoče dokazati s preskusi na morju pri največjem ugrezu ladje. Te spremembe so določene v Prilogi 35 k poročilu MSC 92/26/Dod.2. V odstavku 13.29 poročila MSC 92 (MSC 92/26) je navedeno, da bodo te spremembe sprejete na MSC 93. 1.7. Spremembe Kodeksa o okrepljenem programu inšpekcij (ESP) iz leta 2011, zlasti za njegovo uskladitev s praksami klasifikacijskih zavodov/priznanih organizacij Program ocene stanja določa okvir za okrepljen inšpekcijski nadzor starejših ladij. Okrepljeni program inšpekcij med pregledi ladij za prevoz razsutega tovora in naftnih tankerjev ali okrepljeni program inšpekcij (ESP) določa, kako naj se tak okrepljeni nadzor izvaja. Ker se v programu ocene stanja, in sicer za dosego njegovega cilja, uporablja okrepljeni program inšpekcij, se program ocene stanja sklicuje na okrepljeni program inšpekcij kot orodje za njegovo dosego. Cilj sprememb Kodeksa ESP je uskladitev okrepljenega programa inšpekcij z veljavnimi praksami. Te spremembe so določene v Prilogi 36 k poročilu MSC 92/26/Dod.2. V odstavku 13.33 poročila MSC 92 (MSC 92/26) je navedeno, da bodo te spremembe sprejete na MSC 93. 2. SPREJETJE SPREMEMB IMO 2.1. Sprejetje sprememb pravil II-2/1, 2/3, 2/9.7, 2/13.4, 2/18, 2/20-1, 2/29 poglavja III Konvencije SOLAS, Kodeksa o reševalni opremi in Kodeksa o okrepljenem programu inšpekcij iz leta 2011 Te spremembe so bile odobrene na 92. zasedanju Odbora za pomorsko varnost, ki je potekalo med 12. in 21. junijem 2013, in jih je treba predložiti v sprejetje na 93. zasedanju navedenega odbora, ki bo potekalo med 14. in 23. majem 2014. 2.2. Sprejetje in začetek veljavnosti Ko bo ta odbor odobril in sprejel navedene spremembe, bodo predložene zadevnim pogodbenicam, da bodo te izrazile privolitev, da jih navedene spremembe zavezujejo. 3. RELEVANTNA ZAKONODAJA EU IN PRISTOJNOST EU 3.1. Spremembe pravil II-2/3 in II-2/9.7 Konvencije SOLAS v zvezi s požarno odpornostjo prezračevalnih vodov za nove ladje Unija je s poglavjem II-2 Priloge 1 k Direktivi 2009/45/ES[1] o varnostnih predpisih in standardih za potniške ladje že uvedla zahteve glede protipožarne zaščite ter odkrivanja in gašenja požara. Pravilo 12 dela A tega poglavja določa posebne zahteve za prezračevalne vode, pri čemer te izhajajo iz istih določb Konvencije SOLAS, ki bodo zdaj predvidoma spremenjene. Poleg tega pravilo 9 dela B poglavja II-2 navedene priloge določa celovite in podrobne zahteve glede gradbenih materialov, ki jih je treba uporabiti za prezračevalne vode znotraj različnih delov potniške ladje, in sicer glede na njen razred. Te spremembe pravila 9 dela C poglavja II-2 Konvencije SOLAS nadomestijo celoten odstavek 7 o sistemih prezračevanja, pri čemer zajemajo opredelitev pojma „preboj za vode“ in opis njegovega preskušanja, vključno s posebnimi ureditvami za potniške ladje, ki prevažajo več kot 36 potnikov. Zato bi bilo treba zahteve za prezračevalne vode iz Direktive 2009/45/ES spremeniti, če bodo sprejete navedene spremembe. To se nanaša na primer na določbe o prebojih za vode v pravilu 12 dela A poglavja II-2 Priloge 1 k Direktivi in določbe o sistemih prezračevanja za ladje, ki prevažajo več kot 36 potnikov, navedene v pravilu 9 dela B. Zato lahko spremembe Konvencije SOLAS, ki jih je treba sprejeti, vplivajo na zahteve za prezračevalne vode iz Direktive 2009/45/ES. 3.2. Spremembe pravila II-2/13.4 Konvencije SOLAS v zvezi z dodatnimi potmi in izhodi v sili iz strojnic za nove potniške ladje in tovorne ladje Unija je s poglavjem II-2 Priloge 1 k Direktivi 2009/45/ES že uvedla zahteve glede poti in izhodov v sili iz strojnic za potniške ladje, natančneje v pravilu 6 dela B (Protipožarni varnostni ukrepi) tega poglavja, pri čemer te izhajajo iz istih določb Konvencije SOLAS, ki bodo zdaj predvidoma spremenjene. Zato bi bilo treba zahteve glede poti in izhodov v sili iz Direktive 2009/45/ES spremeniti, če bodo sprejete navedene spremembe, pri čemer je treba upoštevati posebne določbe, ki se uporabljajo za pregradni krov ter poti in izhode v sili iz kontrolne sobe strojnice. Zato lahko spremembe Konvencije SOLAS, ki jih je treba sprejeti, vplivajo na zahteve glede poti in izhodov v sili iz strojnic za nove potniške ladje iz Direktive 2009/45/ES. 3.3. Spremembe pravila II-2/18 Konvencije SOLAS v zvezi s ploščadjo za pristajanje helikopterjev na RO-RO potniških ladjah, in sicer za nove ladje Unija je s poglavjem II-2 Priloge 1 k Direktivi 2009/45/ES že uvedla zahteve glede ploščadi za pristajanje helikopterjev. Natančneje je v pravilu 18 dela B tega poglavja navedeno naslednje: „Ladje, ki so opremljene s helikopterskimi ploščadmi, morajo izpolnjevati zahteve pravila 18 dela G poglavja II-2 Konvencije SOLAS, kakor je bila spremenjena s 1. januarjem 2003“. Te zahteve bodo zdaj predvidoma spremenjene. Zato bi bilo treba zahteve glede ploščadi za pristajanje helikopterjev na RO-RO potniških ladjah, in sicer za nove ladje, iz Direktive 2009/45/ES spremeniti, če bodo sprejete zgoraj navedene spremembe. Zato lahko spremembe Konvencije SOLAS, ki jih je treba sprejeti, vplivajo na zahteve glede ploščadi za pristajanje helikopterjev iz Direktive 2009/45/ES. 3.4. Spremembe poglavja III Konvencije SOLAS in povezanih zahtev v zvezi z rednim servisiranjem in vzdrževanjem rešilnih in reševalnih čolnov za vse ladje Unija je s pravilom 12 poglavja III Priloge 1 k Direktivi 2009/45/ES o varnostnih predpisih in standardih za potniške ladje že uvedla zahteve glede pripravljenosti za obratovanje, vzdrževanje in pregledovanje reševalne opreme. V pravilu 12.2 je navedeno naslednje: „Vzdrževanje in pregledovanje reševalne opreme se izvaja v skladu z zahtevami pravila III/20 SOLAS“. Direktiva tako zahteva upoštevanje ustreznih določb Konvencije SOLAS, ki bodo zdaj predvidoma spremenjene, vsaka sprememba pa bo neposredno vplivala na zakonodajo EU. Zato bodo predlagane spremembe zadevnih določb Konvencije SOLAS vplivale na zahteve glede pripravljenosti za obratovanje, vzdrževanje in pregledovanje reševalne opreme iz Direktive 2009/45/ES. 3.5. Spremembe Kodeksa o reševalni opremi (LSA) v zvezi z referenčnimi napravami za preskušanje (RTD), in sicer v zvezi z rešilnimi jopiči, skupaj s povezanimi spremenjenimi priporočili o preskušanju reševalne opreme in smernicami za oceno izdelave dokončane referenčne naprave za preskušanje, in sicer v zvezi z napravo za odrasle Unija je s poglavjem III Priloge 1 k Direktivi 2009/45/ES o varnostnih predpisih in standardih za potniške ladje že uvedla zahteve glede osebne reševalne opreme. Natančneje je v pravilu 2.2 tega poglavja navedeno, da taka oprema „izpolnjuje zahteve ... Kodeksa LSA“. Poleg tega je v členu 5(1) Direktive 96/98/ES[2] o pomorski opremi navedeno naslednje: „Oprema, našteta v Prilogi A.1, ki je nameščena na krovu ladje Skupnosti ..., izpolnjuje zahteve mednarodnih instrumentov, navedenih v tej Prilogi“. V točki A.1.1.4 preglednice v Prilogi A.1 je standard, ki se uporablja za rešilne jopiče, Resolucija IMO MSC 48(66) (Kodeks LSA), pri čemer so standardi preskušanja, ki se uporabljajo, tisti, določeni v Resoluciji IMO A.689 (17), kakor je bila spremenjena. Obe direktivi tako zahtevata upoštevanje določb Konvencije SOLAS, ki bodo zdaj predvidoma spremenjene, vsaka sprememba teh pravil pa bo neposredno vplivala na zakonodajo EU. Zato bodo predlagane spremembe Kodeksa LSA vplivale na zahteve, določene v Direktivi 2009/45/ES in Direktivi 96/98/ES. 3.6. Spremembe pravila II-1/29 Konvencije SOLAS v zvezi preskusom krmilne naprave Unija je s pravili 6 in 7 dela C poglavja II-1 Priloge 1 k Direktivi 2009/45/ES že uvedla zahteve glede preskusov krmilne naprave, pri čemer te izhajajo iz istih določb in ponovijo iste določbe Konvencije SOLAS, ki bodo zdaj predvidoma spremenjene. Zato bi bilo treba zahteve glede glavne in pomožne krmilne naprave iz Direktive 2009/45/ES spremeniti, če bodo sprejete navedene spremembe, pri čemer je treba upoštevati nove določbe Konvencije SOLAS. Zato lahko spremembe Konvencije SOLAS, ki jih je treba sprejeti, vplivajo na zahteve iz Direktive 2009/45/ES. 3.7. Spremembe Kodeksa o okrepljenem programu inšpekcij (ESP) iz leta 2011, zlasti za njegovo uskladitev s praksami klasifikacijskih zavodov/priznanih organizacij Namen Uredbe (EU) št. 530/2012[3] o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom je vzpostaviti program za pospešeno uvajanje uporabe konstrukcijskih zahtev glede dvojnih ali enakovrednih trupov iz Konvencije MARPOL 73/78, kakor je določen v členu 3 navedene uredbe, za tankerje z enojnim trupom in prepovedati prevoz težkih frakcij nafte v tankerjih z enojnim trupom v pristanišča ali iz pristanišč držav članic. Uredba določa obvezno uporabo programa ocene stanja, ki ga je razvila IMO, za tankerje z enojnim trupom, starejše od 15 let. Člen 5 zahteva skladnost takšnih tankerjev s programom ocene stanja, ki je nato opredeljen v členu 6 kot program ocene stanja, sprejet z Resolucijo MEPC 94(46) z dne 27. aprila 2001, kakor je bila spremenjena z Resolucijo MEPC 99(48) z dne 11. oktobra 2002 in Resolucijo MEPC 112(50) z dne 4. decembra 2003. Okrepljeni program inšpekcij med pregledi ladij za prevoz razsutega tovora in naftnih tankerjev ali okrepljeni program inšpekcij (ESP) določa, kako naj se tak okrepljeni nadzor izvaja. Ker se v programu ocene stanja kot orodje za dosego njegovega cilja uporablja okrepljeni program inšpekcij, se bodo vse spremembe navedenega programa neposredno in samodejno uporabljale na podlagi Uredbe (EU) št. 530/2012. Zato bi spremembe, ki jih je treba sprejeti na MSC 93, s katerimi bi bile uvedene spremembe Kodeksa ESP, vplivale ne zakonodajo EU, in sicer na podlagi uporabe določb Uredbe (EU) št. 530/2012. 3.8. Povzetek Ob upoštevanju zgoraj navedene ustrezne zakonodaje EU Komisija meni, da je sprejetje sedmih zgoraj navedenih sprememb, ki bodo predvidoma sprejete na MSC 93, v izključni pristojnosti EU, ki jo je Unija pridobila v skladu s členom 3(2) PDEU, saj lahko sprejetje zadevnih mednarodnih instrumentov vpliva na skupna pravila ali spremeni njihovo področje uporabe. Čeprav Unija ni članica IMO, države članice skladno z zbirnimi besedili sodne prakse niso pooblaščene za prevzemanje obveznosti, ki bi lahko vplivale na predpise EU, objavljene za doseganje ciljev Pogodb, razen če jih za to pooblasti Svet s sklepom na predlog Komisije. 4. SKLEPNA UGOTOVITEV Komisija zato predlaga sprejetje sklepa Sveta o stališču, ki se zastopa v imenu Evropske unije v zvezi s spremembami iz navedenih odstavkov od 1.1 do 1.7, ki jih je treba sprejeti na 93. zasedanju Odbora za pomorsko varnost. 2014/0119 (NLE) Predlog SKLEP SVETA o stališču, ki ga je treba sprejeti v imenu Evropske unije na 93. zasedanju Odbora za pomorsko varnost Mednarodne pomorske organizacije v zvezi s sprejetjem sprememb pravil II-2/1, 2/3, 2/9.7, 2/13.4, 2/18, 2/20-1, 2/29 poglavja III Konvencije SOLAS, Kodeksa o reševalni opremi in Kodeksa o okrepljenem programu inšpekcij iz leta 2011 SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 100(2) in člena 218(9) Pogodbe, ob upoštevanju predloga Evropske komisije, ob upoštevanju naslednjega: (1) Ukrepanje Evropske unije v sektorju pomorskega prometa bi moralo biti namenjeno izboljšanju varnosti v pomorskem prometu. (2) Odbor IMO za pomorsko varnost je na svojem 92. zasedanju odobril spremembe pravil II-2/1, 2/3. 2/9.7, 2/13.4, 2/18, 2/20-1, 2/29 poglavja III Konvencije SOLAS, Kodeksa o reševalni opremi in Kodeksa o okrepljenem programu inšpekcij iz leta 2011. Te spremembe bodo predvidoma sprejete na 93. zasedanju Odbora za pomorsko varnost, ki bo potekalo maja 2014. (3) Spremembe pravil II-2/3 in II-2/9.7 Konvencije SOLAS v zvezi s požarno odpornostjo prezračevalnih vodov za nove ladje uvajajo nove zahteve za sisteme prezračevanja na ladjah, vključno s potniškimi ladjami, ki prevažajo več kot 36 potnikov. Določbe predpisa 12 dela A in predpisa 9 dela B poglavja II-2 Priloge 1 k Direktivi 2009/45/ES[4] o varnostnih predpisih in standardih za potniške ladje, in sicer v zvezi določbami o prebojih za prezračevalne vode in o sistemih prezračevanja za ladje, ki prevažajo več kot 36 potnikov, zajemajo ta vprašanja, pri čemer te izhajajo iz določb SOLAS, ki bodo zdaj predvidoma spremenjene. (4) Spremembe pravila II-2/13.4 Konvencije SOLAS bodo uvedle dodatne poti in izhode v sili iz strojnic za nove potniške ladje in tovorne ladje. Določbe predpisa 6 dela B poglavja II-2 Priloge 1 k Direktivi 2009/45/ES (Poti in izhodi v sili) zajemajo ta vprašanja in izhajajo iz določb SOLAS, ki bodo zdaj predvidoma spremenjene. (5) Spremembe pravila II-2/18 Konvencije SOLAS v zvezi s ploščadjo za pristajanje helikopterjev na RO-RO potniških ladjah, in sicer za nove ladje, bodo vključevale zahtevo, da morajo biti gasilni sistemi za gašenje požara s peno v skladu z okrožnico IMO MSC.1/Okr.1431 z dne 22. junija 2012 o smernicah za odobritev naprav za gašenje požara s peno za helikopterje. Predpis 18 dela B poglavja II-2 Priloge 1 k Direktivi 2009/45/ES določa, da morajo ladje, ki so opremljene s helikopterskimi ploščadmi, izpolnjevati zahteve pravila Konvencije SOLAS, kakor je bila spremenjena 1. januarja 2003, ki bodo zdaj predvidoma spremenjene. (6) Namen teh sprememb pravila 20 poglavja III Konvencije SOLAS in povezanih zahtev v zvezi z rednim servisiranjem in vzdrževanjem rešilnih in reševalnih čolnov za vse ladje je, da te podrobne zahteve postanejo obvezne. Poglavje III Priloge 1 k Uredbi 2009/45/ES določa, da se vzdrževanje in pregledovanje reševalne opreme izvaja v skladu z istimi zahtevami pravila III/20 Konvencije SOLAS, ki bodo zdaj predvidoma spremenjene. (7) Spremembe Kodeksa o reševalni opremi (LSA) v zvezi z referenčnimi napravami za preskušanje (RTD), in sicer v zvezi z rešilnimi jopiči, bodo uvedle nove zahteve za RTD. V pravilu 2.2 poglavja III Direktive 2009/45/ES je navedeno, da vsa osebna reševalna oprema izpolnjuje zahteve Kodeksa LSA. Poleg tega je v členu 5(1) Direktive 96/98/ES[5] o pomorski opremi določeno, da mora oprema, našteta v Prilogi A.1, ki je nameščena na krovu ladje Skupnosti, izpolnjevati zahteve mednarodnih instrumentov iz navedene priloge. V točki A.1.1.4 preglednice v Prilogi A.1 je standard, ki se uporablja za rešilne jopiče, Resolucija IMO MSC 48(66) – Kodeks LSA, ki bo zdaj predvidoma spremenjen. (8) Spremembe predpisa II-1/29 Konvencije SOLAS v zvezi z zahtevami glede preskusov krmilne naprave bodo uvedle dodatne zahteve za dokazovanje skladnosti med preskusi na morju. Pravili 6 in 7 dela C poglavja II-1 Priloge 1 k Direktivi2009/45/ES izhajata iz istih določb in ponovita iste določbe o zahtevah glede glavne in pomožne krmilne naprave pravila 29 dela C Poglavja II-1 Konvencije SOLAS, ki bodo zdaj predvidoma spremenjene. (9) Spremembe Kodeksa o okrepljenem programu inšpekcij (ESP) iz leta 2011 slednjega usklajujejo s praksami klasifikacijskih zavodov. Člena 5 in 6 Uredbe (ES) št. 530/2012[6] o pospešenem uvajanju zahtev o dvojnem trupu ali enakovrednih konstrukcijskih zahtev za tankerje z enojnim trupom uvajata obvezno uporabo programa ocene stanja, ki ga je razvila IMO, za tankerje z enojnim trupom, starejše od 15 let. Okrepljeni program inšpekcij med pregledi ladij za prevoz razsutega tovora in naftnih tankerjev ali okrepljeni program inšpekcij (ESP) določa, kako naj se tak okrepljeni nadzor izvaja. Ker se v programu ocene stanja kot orodje za dosego njegovega cilja uporablja okrepljeni program inšpekcij, se bodo vse spremembe navedenega programa samodejno uporabljale na podlagi Uredbe (EU) št. 530/2012. (10) Unija ni članica IMO niti pogodbenica zadevnih konvencij in kodeksov. Zato je nujno, da Svet pooblasti države članice, da izrazijo stališče Unije in privolitev, da jih te spremembe zavezujejo – SPREJEL NASLEDNJI SKLEP: Člen 1 1. Stališče Unije na 93. zasedanju Odbora IMO za pomorsko varnost je, da se strinja s sprejetjem sprememb pravil II-2/3, 2/9.7, 2/13.4 in 2/18 Konvencije SOLAS, določenih v Prilogi 13 k dokumentu IMO MEPC 92/26/Dod.1, in sprememb pravil II-2/20-1 in 2/29 poglavja III Konvencije SOLAS, Kodeksa o reševalni opremi in Kodeksa o okrepljenem programu inšpekcij iz leta 2011, določenih v prilogah 31, 34, 35 oziroma 36 k dokumentu IMO MSC 92/26/Dod.2. 2. Stališče Unije iz odstavka 1 tega člena izrazijo države članice, ki so članice IMO, pri čemer delujejo skupaj v interesu Unije. 3. O uradnih in manjših spremembah tega stališča se lahko dogovorijo brez zahteve po spremembi tega stališča. Člen 2 Države članice so pooblaščene, da izrazijo privolitev, da jih v interesu Unije glede tega sklepa zavezujejo spremembe iz člena 1(2). Člen 3 Ta sklep je naslovljen na države članice. V Bruslju, Za Svet Predsednik [1] UL L 163, 25.6.2009, str. 1. [2] UL L 46, 17.2.1997, str. 25. [3] UL L 172, 30.6.2012, str. 3. [4] UL L 163, 25.6.2009, str. 1. [5] UL L 46, 17.2.1997, str. 25. [6] UL L 172, 30.6.2012, str. 3.